钦定古今图书集成/理学汇编/学行典/第090卷 > 书经 > 《商书说命中》
## 钦定古今图书集成/理学汇编/学行典/第090卷 > 书经 > 《商书说命中》

说拜稽首曰：“非知之艰，行之惟艰。”

〈蔡传〉说以为得于耳者非难，行于身者为难。〈大全〉朱子曰：“南轩云：‘非知之艰，行之惟艰’，此特傅说告高宗耳。盖高宗旧学甘盘于义理知之亦多，故知得这说，若常人则须以致知为先也。”此等议论尽好。《陈氏经》曰：“未知则知之为难，既知则行之为难。”高

宗明哲如此，不患不知，患行之不力耳。知而不行，是亦徒知以至诚行之，不见其难矣。